|  |  |  |
| --- | --- | --- |
| ***UTH-logo-greek.png*** | ***Π A N E Π I Σ T H M I O Θ E ΣΣ A Λ I A Σ******ΣΧΟΛΗ ΓΕΩΠΟΝΙΚΩΝ ΕΠΙΣΤΗΜΩΝ******ΤΜΗΜΑ ΓΕΩΠΟΝΙΑΣ – ΑΓΡΟΤΕΧΝΟΛΟΓΙΑΣ*** ***ΓΑΙΟΠΟΛΙΣ, ΛΑΡΙΣΑ - T.K. 41500, THΛ. 2410-684427******Δρ. Αλέξανδρος Παπαχατζής, Καθηγητής Δενδροκομίας******Πρόεδρος του τμήματος***  |  |

*Aριθμ. Πρωτ.: /2025 Λάρισα, 6 η Μαρτίου 2025*

***Προς:***

***Θέμα:*** *ΔΕΛΤΙΟ ΤΥΠΟΥ για την Ανοιχτή Συζήτηση με τους Αγρότες*

**ΔΕΛΤΙΟ ΤΥΠΟΥ**

**Πραγματοποιήθηκε η Ανοιχτή Συζήτηση για τα Αγροτικά θέματα στο Τμήμα Γεωπονίας – Αγροτεχνολογίας του Πανεπιστημίου Θεσσαλίας.**

*“Όπως χαρακτηριστικά δήλωσαν οι εκπρόσωποι των αγροτών: Πολλές συζητήσεις γίνονται γύρω από τα αγροτικά προβλήματα, όπου μιλάνε όλοι, εκτός από τους πραγματικούς αγρότες. Σήμερα όμως, είναι η πρώτη φορά, που τους δίνεται ελεύθερο πανεπιστημιακό βήμα!”*

Η πρώτη ελεύθερη ανοιχτή συζήτηση για τα αγροτοκτηνοτροφικά προβλήματα, ύστερα από Πρόσκληση του Προέδρου του Τμήματος Γεωπονίας – Αγροτεχνολογίας, του Πανεπιστημίου Θεσσαλίας, του Καθηγητού Δενδροκομίας Δρ. Αλέξανδρου Παπαχατζή, διοργανώθηκε στο αμφιθέατρο “Θεόφραστος” του Τμήματος στις Πανεπιστημιακές εγκαταστάσεις της ΓΑΙΟΠΟΛΙΣ στην Λάρισα, με την βοήθεια του Φοιτητικού Συλλόγου.

Την συζήτηση άνοιξε με χαιρετισμό, εκπροσωπώντας τον Πρύτανη του Πανεπιστημίου, Καθηγητή κο Χαράλαμπο Μπιλλίνη, ο Αντιπρύτανης Ακαδημαϊκών υποθέσεων, ο Καθηγητής Ιωάννης Αναγνωστόπουλος. Επίσης από την πλευρά του Πανεπιστημίου παραβρέθηκε ο Κοσμήτορας Οικονομικών και Διοικητικών Επιστημών, Καθηγητής Ευστάθιος Βελησσαρίου.

Παρούσα, όπως σε όλα τα καίρια αγροτικά ζητήματα, η Περιφέρεια Θεσσαλίας δια του Θεματικού Αντιπεριφερειάρχη Πρωτογενούς Τομέα και Αγροτικής Οικονομίας, κου Δημήτρη Τσέτσιλα και του Διευθυντού της Περιφερειακής Αγροτικής Οικονομίας και Κτηνιατρικής, του Γεωπόνου Δρ. Δημήτρη Σταυρίδη.

Ο Δήμος Λάρισας εκπροσωπήθηκε δια του Αντιδημάρχου Αγροτικής και Περιαστικής Ανάπτυξης, κου Κωνσταντίνου Βλαχούλη. Παρόν, αυτοπροσώπως και ο Δήμαρχος Σοφάδων Καρδίτσας, ο Γεωπόνος κος Δημοσθένης Κατσής. Ενώ ο μεγαλύτερος αγροτικός Δήμος της χώρας μας, ο Δήμος Κιλελέρ, έδωσε δυναμικό παρόν με πολλούς Δημοτικούς του Συμβούλους, επικεφαλής των οποίων ήτανε ο Αντιδήμαρχος Οικονομικών, Διοίκησης, Έργων και Αγροτικής Ανάπτυξης, κος Σωτήριος Σωτηρίου. Επίσης, τον λόγο πήρανε και ο Αντιδήμαρχος Δημοτικής Ενότητας Πλατυκάμπου, κος Ευάγγελος Παπαγιαννούλης, όπως και από την αξιωματική Δημοτική παράταξη ο κος Γιάννης Ζαχαριάς.

Χαιρετισμό απέστειλε ο Βουλευτής Λάρισας της Νέας Δημοκρατίας, κος Μάξιμος Χαρακόπουλος. Παρευρέθηκαν εκπρόσωποι του ΣΥΡΙΖΑ – Προοδευτική Συμμαχία, της Ελληνικής Λύσης – Κυριάκος Βελόπουλος και από το ΝΙΚΗ.

Από το ΔΣ του Γεωπονικού Συλλόγου Λάρισας τον λόγο πήρε ο κος Γιώργος Καρανίκας και παραβρέθηκε ο κος Θόδωρος Κατσής, που είναι και Πρόεδρος του Συλλόγου Ιδιωτών Καταστηματαρχών Γεωργικών Εφοδίων.

Παρεμβάσεις και τοποθετήσεις έκαναν, ο πρώην Πρύτανης του ΤΕΙ/Θεσσαλίας, ο Καθηγητής Κτηνίατρος Παναγιώτης Γούλας, η Κοσμήτορας της Σχολής Γεωπονικών Επιστημών, Καθηγήτρια Ελένη Βογιατζή, ο Κτηνίατρος Σταύρος Πανάγος, ο Γεωπόνος Κώστας Δεληγιάννης, ενώ παρών ήταν και ο Πρόεδρος του Τμήματος Επιστήμης Ζωικής Παραγωγής, Καθηγητής Δημήτρης Καντάς.

Τέλος, τους αγρότες εκπροσώπησε, πέρα από την βαρυσήμαντη ομιλία του και με συντονισμό της συζήτησης, ο κος Αντώνης Λιάνος, Μέλος του Συντονιστικού Οργάνου του Πανεπαρχιακού Αγροκτηνοτροφικού Συνδέσμου Ελασσόνας. Από τον ίδιο Σύνδεσμο κατέθεσαν τις απόψεις τους για τα ζητήματα που αφορούν τον πρωτογενή τομέα και τα υπόλοιπα Μέλη του Συντονιστικού Οργάνου, οι κκ. Θωμάς Καραγεώργος, Χάρης Τσιουβελακίδης και Ηλίας Βογιατζής.

Το τελικό συμπέρασμα που κατέληξαν, είναι ότι το Τμήμα Γεωπονίας – Αγροτεχνολογίας του Πανεπιστημίου Θεσσαλίας, τόσο με τον Πρόεδρό του, Καθηγητή Δενδροκομίας Δρ. Αλέξανδρο Παπαχατζή, όσο και με το υπόλοιπο Επιστημονικό δυναμικό του και μέσα στα πλαίσια της διασύνδεσής του με την αγροτική κοινωνία, θα αρχίσει πλέον, τις επισκέψεις του σε κάθε κεντρικό χωριό και πόλη της Θεσσαλίας, για άμεσες επί τόπου ενημερώσεις, προτάσεις και λύσεις στα φλέγοντα και χρόνια προβλήματα των γεωργοκτηνοτρόφων μας.

***Ο ΠΡΟΕΔΡΟΣ ΤΟΥ ΤΜΗΜΑΤΟΣ***

 ***Δρ. ΑΛΕΞΑΝΔΡΟΣ ΠΑΠΑΧΑΤΖΗΣ***

***ΚΑΘΗΓΗΤΗΣ***